GiliGold/VAD_KnessetCorpus huggingface dataset:
<עדי ליברוס: הפנייה היא אכן של שרת המשפטים להחיל את חוק חופש המידע על החטיבה להתיישבות בהסתדרות הציונית העולמית וזה מכוח סמכותה לפי סעיף 2(10) בחוק חופש המידע.
<עדי ליברוס: החטיבה להתיישבות מזה שנים ארוכות משמשת כזרוע הביצועית של המדינה במגוון של תחומים ובהם בנייה, אכלוס, סיוע וגיבושן של תכניות מתאר, עידוד התיישבות וכן הלאה.
דוד רותם: בהתאם לאמנה יש ועדה בראותו של ראש הממשלה.
דוד רותם: האם הוועדה עסקה בנושא הזה?
דוד רותם: היא דנה בזה?
<עדי ליברוס: אינני יודעת.
<עדי ליברוס: אני מניחה שדיונים קדמו להחלטת הממשלה שקיימת משנת 2007 שהיא החלטה של ועדת השרים שאומצה בסופו של דבר להחלטת ממשלה שמסדירה את מעמד החטיבה, בין היתר ההחלטה כבר היום מכפיפה אותה לעיקרי המשפט הציבורי ובהם חובת המכרזים, חובות שוויון, התקציב של החטיבה המפוקח וכמובן החלטת הממשלה קובעת שהחטיבה תפעל בהתאם להוראתו ורוחו של חוק חופש המידע.
<עדי ליברוס: זה המצב המשפטי כבר היום.
<עדי ליברוס: עם זאת, מכיוון שהדבר מוסדר בהחלטת ממשלה בלבד ולא מכוח חקיקה מפורשת, אין למי שמבקש מידע מהחטיבה להתיישבות זכות מוקנית לקבל מידע לפי חוק.
<עדי ליברוס: בהתאם לכך גם במידה והחטיבה מסרבת למסור את המידע, אין זכות לעתור לבית המשפט לעניינים מינהליים.
<עדי ליברוס: פסק דין של בית המשפט העליון בנושא קבע שאכן אין סמכות, כל עוד לא תקבע כך השרה באישור הוועדה החטיבה איננה רשות ציבורית לפי חוק חופש המידע ולכן בקשות לקבלת מידע ממנה יידונו בהליך אזרחי בבית המשפט האזרחי.
<עדי ליברוס: אנחנו סבורים שמדובר באנומליה.
<עדי ליברוס: הממשלה כבר הביעה את דעתה שעיקרון חופש המידע צריך שיחול על החטיבה להתיישבות כפי שמובאים הדברים בהחלטת הממשלה ומטרתו של המהלך היא פשוט להשלים את המהלך החקיקתי וליצור תשתית מתאימה.
זהבה גלאון: אפשר?
דוד רותם: ראיתי שאת היית זאת שפנית וגם פנית ליועץ המשפטי של הכנסת.
דוד רותם: כדאי שתדעי שמי שפנתה זאת הייתה שרת המשפטים והיועץ המשפטי של הכנסת לא מתערב בסמכויות של יושבי ראש ועדה לקבוע דברים.
זהבה גלאון: אפשר להתייחס?
זהבה גלאון: אני שמחה על קיום הישיבה.
זהבה גלאון: בזמנו פניתי לשרת המשפטים ציפי לבני ואמרתי לה שבלתי מתקבל על הדעת שהחטיבה להתיישבות לא חוסה תחת חוק חופש המידע.
זהבה גלאון: אנחנו יודעים שהחטיבה להתיישבות, לפחות על פי הבנתי, משמשת כזרוע ביצועית של הממשלה לבנייה בכל מיני מקומות בכלל ובשטחים בפרט ואני חושבת שהגיע הזמן שאנחנו נדע מה קורה בחטיבה להתיישבות.
זהבה גלאון: אם אני לא טועה, אולי אני טועה, החטיבה להתיישבות היא אחד מכמה גופים בודדים שעדיין החוק לא חל עליהם, חוק חופש המידע, ואנחנו יודעים שהיו החלטות בג"ץ מאוד מאוד משמעותיות בעניין של שקיפות, זרימת מידע, חופש מידע ולכן אני מאוד שמחה ששרת המשפטים נענתה לבקשתי, מה שנקרא מימוש עקרון השקיפות, והביאה את הבקשה לוועדה.
זהבה גלאון: אני מקווה שהוועדה תאשר את הבקשה.
דוד רותם: אם יהיה לנו זמן, נאשר את הבקשה.
דוד רותם: עוד מעט נעבור לחוק הגיור.
זהבה גלאון: כמה זמן צריך אדוני כדי לאשר בקשה כזאת?
דוד רותם: את רוצה שאני אצביע עכשיו?
זהבה גלאון: אני רוצה שהבקשה תאושר.
דוד רותם: תכף נראה אם היא תאושר.
דוד רותם: מי בעד הבקשה?
דוד רותם: הבקשה לא אושרה.
זהבה גלאון: זהו?
זהבה גלאון: כך זה מתנהל?
זהבה גלאון: לא שלמישהו הייתה ציפייה שתעשה אחרת.
דוד רותם: אני יודע שלא הייתה לך ציפייה, אבל את יודעת מה?
דוד רותם: לפחות לא את מביאה אותי לכאן כדי שאני אמלא את ציפיותייך.
זהבה גלאון: אני לא מביאה אותך.
זהבה גלאון: אם אני הייתי צריכה להביא אותך לכאן, לא היית מגיע.
דוד רותם: אני יודע אבל לפחות אני לא צריך למלא את ציפיותייך.
זהבה גלאון: אני מבקשת רביזיה.
דוד רותם: רביזיה תיקבע במהלך הפגרה.
שולי מועלם-רפאלי: אדוני, אם אפשר לא לפני פסח.
דוד רותם: במהלך הפגרה.
זהבה גלאון: הוא חיכה שנה עם הישיבה הזאת, אז את חושבת שהוא ימהר לרביזיה?
זהבה גלאון: נראה לך שראש הוועדה רוצה שחופש המידע יחול על החטיבה להתיישבות?
שולי מועלם-רפאלי: הוא הצביע נגד.
דוד רותם: בשעה 09:30 נתכנס לדיון הבא.
דוד רותם: נעסוק היום בבקשה לרביזיה של חברת הכנסת זהבה גלאון וחבר הכנסת אלעזר שטרן.
זהבה גלאון: אני ביקשתי להגיש רביזיה על ההחלטה שהתקבלה כאן בוועדה ביום האחרון של מושב הכנסת, שלא להחיל את בקשתה של שרת המשפטים ציפי לבני, את התקנות לגבי החטיבה להתיישבות.
זהבה גלאון: אני פניתי בזמנו לפני כשנה, במרס 2013, לשרה לבני, ובעקבות זאת היא פנתה לוועדה, לבקש להחיל את הצו.
זהבה גלאון: הישיבה הקודמת, הייתי אומרת, היתה ישיבה חטופה משהו, וההחלטה בה התקבלה אחרי איזה שלוש-ארבע דקות, היתה הצבעה.
אחמד טיבי: בשונה מישיבות קודמות.
זהבה גלאון: ראשית אני רוצה לומר, אני שמחה שאנחנו מקיימים את הדיון לרביזיה.
זהבה גלאון: אני מודה שתמוה בעיניי שהדיון על הרביזיה לא מתקיים יחד עם הדיון למהות הבקשה, לגופה של הבקשה.
זהבה גלאון: אני חייבת לומר, אדוני, שאני מאוד חרדה, שעל-פי הנוהל הדי שגרתי בוועדה, היכולת לקבוע ישיבות בסוגיות שאדוני לא בדיוק משתגע עליהן היא עלולה לקבור את הבקשה הזאת קבורת חמור.
זהבה גלאון: אני חייבת לומר שאני מודאגת מזה.
דוד רותם: אל תהיי מודאגת.
דוד רותם: זה ככה יקרה.
זהבה גלאון: אז התשובה בגוף השאלה.
מיקי רוזנטל: אתה מבין שאתה קובר את זה קבורת חמור?
מיקי רוזנטל: כי אם כן, זה מצריך הסבר.
דוד רותם: אקבע דיון למהות של הרביזיה הרבה אחרי פסח.
זהבה גלאון: אני רוצה להמשיך בדבריי.
זהבה גלאון: הרבה אחרי פסח – אני לא כל כך מכירה את מושגי הזמן האלה.
זהבה גלאון: מה המשמעות של מושגי הזמן האלה?
אחמד טיבי: איזה פסח?
דוד רותם: פסח שבו ישחררו לך מחבלים.
אחמד טיבי: זה קרוב.
זהבה גלאון: האם אנחנו בהזדמנות זו משחררים גם משעבוד את החטיבה להתיישבות, משעבוד החשיכה, מהעובדה שהיא בחשכה, ואנחנו לא יודעים מה בדיוק נעשה שם?
זהבה גלאון: זו הערה ראשונה.
זהבה גלאון: אני רוצה להבין, האם אדוני אומר בעצם, שהדיון לגופו של עניין, והיה ותתקבל הרביזיה, אתה לא מתחייב מתי הוא יתקיים?
זהבה גלאון: אין לי מה להוסיף, תודה.
דוד רותם: מר טיבי.
אחמד טיבי: אדוני היושב-ראש, בעקבות דבריה והתהיות שהעלתה חברת הכנסת זהבה גלאון, אל"ף, אני מעוניין לשמוע ממך כיושב-ראש הוועדה הסבר להחלטה שלך, לתמרן ולדחוק את הדיון למועד בלתי-נודע.
דוד רותם: לפי איזה סעיף בתקנון אני חייב לך הסברים?
אחמד טיבי: לפי מה שקרוי common sence.
דוד רותם: אין לי common sence.
דוד רותם: אני בן אדם בלי sence בכלל.
אחמד טיבי: לפי סבירות – אדם סביר מן הישוב.
אחמד טיבי: תגיד, אני לא אדם סביר מן הישוב.
דוד רותם: אני גם לא אדם סביר.
אחמד טיבי: כללי הנימוס.
דוד רותם: אני לא מנומס.
דוד רותם: אתה כבר אמרת לי את זה יותר מפעם אחת.
אחמד טיבי: לפי עקרונות דמוקרטיים.
אחמד טיבי: תגיד: פה אין דמוקרטיה.
אחמד טיבי: תגיד.
דוד רותם: רק דמוקרטיה יש פה.
זהבה גלאון: דמוקרטיה על-פי רותם.
רוברט אילטוב: על-פי תקנון הכנסת, אגב.
באסל גטאס: זה נדיר שראש ועדה אומר:
באסל גטאס: אני אקבור את זה קבורת כלב, והוא גם מבסוט מעצמו.
דוד רותם: אמרתי שאקבע את המהות לתקופה ארוכה.
אחמד טיבי: אמשיך, ברשותך.
באסל גטאס: יושב-ראש ועדת חוקה, חוק ומשפט.
אחמד טיבי: הנושא השני הוא מה יש להסתיר.
זהבה גלאון: באמת למה?
אחמד טיבי: הכיצד?
אחמד טיבי: האמנם יש דברים שמסתירים שם?
אחמד טיבי: האמנם אתה רוצה להסתיר דברים?
דוד רותם: כן, ודאי אני רוצה, כי אני יודע שהחטיבה להתיישבות עוסקת בבנייה מעבר לקו הירוק, מה שאתם קוראים בשטחים הכבושים, ולפיכך אני רוצה למנוע את האפשרות, שאתם תוכלו להגיש עם זה בג"צים, לקבל מהם מידע ולהגיש בג"צים.
זהבה גלאון: כלומר יו"ר הוועדה אומר בפה מלא, בצורה שאינה משתמעת לשני פנים:
זהבה גלאון: אני מתנגד למה שקבע בג"ץ – בג"ץ קבע שהחטיבה להתיישבות אינה מוגדרת כרשות ציבורית, כיוון שהמחוקק לא אמר את דברו.
זהבה גלאון: אומר בעצם יו"ר ועדת חוקה: אני מצפצף עליכם.
אלעזר שטרן: היושב-ראש, אני חתום יחד אתה על הרביזיה.
אלעזר שטרן: אני גם מבקש להתייחס לזה.
דוד רותם: רק אחד מנמק.
אלעזר שטרן: מה זה?
אלעזר שטרן: חתמנו יחד כאילו?
זהבה גלאון: חוות דעת של היועץ המשפטי, אדוני.
דוד רותם: סעיף מפורש בתקנון.
זהבה גלאון: תמצא לי אותו בבקשה, שחבר הכנסת שטרן לא יכול לנמק.
אחמד טיבי: אני במקומך הייתי אומר, על-פי איזה סעיף אני צריך למצוא את הסעיף.
אלעזר שטרן: אני מציע לך לא להידבק לתקנון בחוסר-נתינת הרשות לנמק רביזיה, אבל אם אתה רוצה, לא אכפת לנו.
זהבה גלאון: תמצא את הסעיף שמחייב רק אחד שינמק.
דוד רותם: כבר אתן לך אותו.
אלעזר שטרן: וחברי חבר הכנסת אחמד טיבי, בתור מה הוא מנמק?
אלעזר שטרן: בתור מה הוא מדבר?
דוד רותם: הוא לא מנמק.
אלעזר שטרן: אני מבין שאתה לא רוצה שננמק, שנלך להצבעה, אז תלך להצבעה.
דוד רותם: אני תכף אלך להצבעה.
אלעזר שטרן: רק כבודו, לפני שאני מנמק – באמת זה לא נוח לי.
אלעזר שטרן: אני אומר שאני מתבייש.
אלעזר שטרן: יש מקומות שאני בעד בנייה, ואין לי עם זה בעיה, אבל דווקא כיוון שאין לי עם זה בעיה, אני לא מבין מה יש לך להסתיר.
דוד רותם: אני הרי יודע איך הבג"צים רצים שם.
אלעזר שטרן: אני לא יודע איך הבג"צים.
אלעזר שטרן: אני מכיר את השם שם לו חוק ומשפט ושם ניסהו, שיכול להיות שגם אתה עומד בניסיון של יושב-ראש ועדת חוקה, חוק ומשפט והיושר הציבורי המינימלי.
אלעזר שטרן: אני לא מצליח להבין את זה.
אלעזר שטרן: מה יש להסתיר?
אלעזר שטרן: אני, כל דבר שאני עושה, אני לא מתבייש בזה.
מיקי רוזנטל: מה, אנחנו מתביישים במפעל ההתנחלויות?
זהבה גלאון: אל"ף, כן.
מיקי רוזנטל: לא את.
מיקי רוזנטל: מי שאל אותך?
זהבה גלאון: איך הבג"צים רצים?
זהבה גלאון: לא הבנתי את המשפט הזה.
אלעזר שטרן: מה זה הדבר הזה של חוסר-השקיפות, רצון להסתיר דברים?
אלעזר שטרן: אבל אפשר לדבר עד שתמצא את הסעיף.
זהבה גלאון: אני רוצה לראות את הסעיף הזה בעיניים.
אלעזר שטרן: אתה הופך את החטיבה להתיישבות לחשודים בגניבה ובשקר.
אלעזר שטרן: אני חושב שזה ממש לא מגיע להם.
אלעזר שטרן: יש שם אנשים- - -
דוד רותם: זה לא מפריע לי שאתם חושבים.
מיקי רוזנטל: לפי איזה סעיף אסרת על התנועה לחופש המידע להיכנס לכנסת?
דוד רותם: לא אסרתי עליהם.
דוד רותם: אמרתי שאני היום לא עוסק בנושא הזה.
דורית ואג: סליחה, זה אני.
דורית ואג: אני לא אסרתי ולא מנעתי; אני אמרתי להם שלא יהיה דיון במהות אלא רק הצבעה על הבקשה לרביזיה, שיחשבו אם הם רוצים לבוא בשביל דקה.
דורית ואג: זה הכול.
דורית ואג: הם יכלו לבוא.
אלעזר שטרן: אני מכיר את החטיבה להתיישבות.
אלעזר שטרן: יש שם אנשים נהדרים.
אלעזר שטרן: אתה הופך אותם לחשודים בגניבה ובשקר וברמאות ובדברים שלא ייעשו.
דוד רותם: הם לא חשודים בשום גניבה.
אלעזר שטרן: מה הפחד הזה מהביקורת?
אלעזר שטרן: אני באמת לא מצליח להבין את זה, אלא אם כן באמת יש שם דברים שלא ייעשו.
אלעזר שטרן: אלא אם כן יש שם גניבה ושקר ורמאות וכל מה שאתה רוצה.
דוד רותם: אין שם גניבה, שקר רמאות.
אלעזר שטרן: אז בבקשה, בוא נחשוף את זה.
אלעזר שטרן: מה, אנחנו לא יודעים מה אור השמש עושה?
דוד רותם: הם גמרו לנמק.
זהבה גלאון: אדוני, יש יועץ משפטי לוועדה.
זהבה גלאון: ביקשתי את חוות דעתו לגבי הסעיף שיש רק מגיש רביזיה אחד שמנמק.
דוד רותם: לא, כשיש שני מגישי רביזיה, יש רק אחד שמנמק.
זהבה גלאון: אז אני מבקשת שהיועץ המשפטי יראה לי את הסעיף בתקנון לפני שעוברים להצבעה או לפני שעושים משהו.
אורית סטרוק: אני מבקשת התייעצות סיעתית.
אורית סטרוק: ההצבעה הזאת היא לא פשוטה מבחינתנו, ואנחנו זקוקים להתייעצות.
דוד רותם: התייעצות סיעתית לכמה זמן?
דוד רותם: אני צריך לתת לכם חמש דקות, אבל אני מוכן לתת יותר מזה.
דוד רותם: אתן יותר מחמש דקות.
אורית סטרוק: אדוני היושב-ראש, היות שיושב-ראש הסיעה שלי נמצאת בתל-אביב בכלל, והיות שחברתי שולי מועלם, שכרגע יוני מחליף אותה, אבל היא זו שהיתה, כזכור לך, בהצבעה הראשונה, היא נמצאת בארצות הברית, אז אנחנו מבקשים התייעצות סיעתית קצת יותר ארוכה מהמקובל.
דוד רותם: תקבלו התייעצות סיעתית עד אחרי פסח.
דוד רותם: אני אקבע דיון נוסף להצבעה, רק אחרי פסח, ואז מייד תהיה הצבעה.
זהבה גלאון: אתה עושה מאתנו צחוק?
זהבה גלאון: הודעת שתהיה הצבעה.
מיקי רוזנטל: תתבייש לך.
דוד רותם: יש לי סמכות שלא לתת התייעצות סיעתית?
זהבה גלאון: אני רוצה להגיד איזו חובה יש לך קודם כל.
זהבה גלאון: אתה זימנת ישיבה.
זהבה גלאון: אנחנו ביטלנו את כל לוח הזמנים שלנו בתל-אביב בפגרה, עלינו לירושלים, כי כמו שאמרה עכשיו מנהלת הוועדה, היא הסבירה לתנועה לחופש המידע שזה רק דיון והצבעה טכניים, ולא דיון למהות.
זהבה גלאון: אז אתה לא יכול להביא אותנו לפה, ועכשיו להגיד לנו שלא תהיה הצבעה על זה, כי אתה עושה חשבון שאין לך רוב.
דוד רותם: לא, לא, לא, יהיה לי רוב כשיהיה למהות.
אחמד טיבי: חוות דעת של היועץ המשפטי על ההתייעצות הסיעתית, כמה זמן.
<אלעזר שטרן – הלשכה המשפטית: הנוסח בתקנון הוא שלא- - -
אלעזר שטרן: דודו, באמת אני אומר לך, אני מרגיש ששיקרתם אותי.
אלעזר שטרן: אני ישבתי בוועדת הכספים.
אלעזר שטרן: שם גם דיברתי אתך.
אלעזר שטרן: אמרת לי שתהיה כאן הצבעה.
אלעזר שטרן: יש עתיד לא רצו להצביע בתמורה להבטחה שהיום תהיה הצבעה על הרביזיה.
אלעזר שטרן: התרגילים האלה, שאני מאוד מתרגש ממי שנמצא באמריקה ובתל-אביב, כאילו הכול הפתעה.
אלעזר שטרן: כאילו נאמר פה משהו חדש.
אלעזר שטרן: אני אומר לך, באמת אבל, אני חושב שמה שאתם עושים – אתם שמים כתם שחור לא רק על ועדת החוקה – קודם כל על ועדת החוקה, גם על החטיבה להתיישבות, ואני חושב שנעשים שם דברים ביושר, אבל כנראה שלא.
דוד רותם: נעשים שם כל הדברים ביושר.
אלעזר שטרן: ההתנהגות שלך היא עדות חד-משמעית שבחטיבה להתיישבות גונבים כספי מדינה.
דוד רותם: אתה פשוט מעליל.
דוד רותם: אתה מנצל את העובדה שאתה עם חסינות.
אלעזר שטרן: אתה מנצל.
מיקי רוזנטל: כמו בריון שכונתי.
מיקי רוזנטל: זה לא התנהגות של יושב-ראש ועדה בכנסת.
דוד רותם: אתה יודע, אחמד טיבי, כשמישהו אמר לו שהוא משקר, הוא הוציא אותו מהאולם.
מיקי רוזנטל: אתה יכול להוציא אותי.
דוד רותם: אני לא רוצה להוציא אותך, אבל בריון שכונתי- - -
אחמד טיבי: אבל לגביי זה היה לא נכון, יש הבדל.
דוד רותם: מה היה לא נכון, שאתה לא אומר את האמת?
אחמד טיבי: ההאשמה לא היתה נכונה.
אחמד טיבי: פה הוא אומר דבר שבעליל נוכח כנכון.
אחמד טיבי: אדוני, חוות דעת משפטית לגבי ההתייעצות הסיעתית.
אחמד טיבי: כמה דקות בדרך כלל, מה שמקובל?
<אלעזר שטרן – הלשכה המשפטית: הניסוח בתקנון הוא ניסוח שלילי, שאומר: לא יפחת מחמש דקות.
<אלעזר שטרן – הלשכה המשפטית: היושב-ראש יכול לדחות את ההצבעה למועד שיקבע, לכאורה לכל מועד שיקבע.
זהבה גלאון: זה התקנון, ומה הנוהל הנוהג?
זהבה גלאון: אני בכנסת הזאת כבר מעל עשור, ואני לא זוכרת שמשהו היה מעבר לשלוש עד חמש דקות התייעצות סיעתית, ומה שעושה היושב-ראש היום בזכות זה שהוא מנצל את מעמדו כיושב-ראש, זה חרפה לכנסת.
זהבה גלאון: אתה מבזה את כל הציבור.
דוד רותם: אני חושב שאת צריכה להגיש הצעה, להדיח אותי מלהיות יושב-ראש הוועדה.
זהבה גלאון: אני לא מגישה הצעות כאלה.
זהבה גלאון: אני רוצה שתפעל לפי מה שמתחייב כאן כתפקידך כיושב-ראש ועדה.
דוד רותם: יש פה בקשה להתייעצות סיעתית.
דוד רותם: אני חייב לאפשר התייעצות סיעתית לפני הצבעה.
דוד רותם: אני לא חייב לעשות את זה חמש דקות.
דוד רותם: זה מינימום חמש דקות.
זהבה גלאון: לכמה זמן עשית את זה בכל הוועדות שאתה לא- - -
דוד רותם: אני מתכוון לדחות את המשך הישיבה לאחרי חג הפסח.
דב ליפמן: אפשר להתקשר בבוקר לארצות הברית.
דוד רותם: הכול אפשר לעשות, אבל אל תייעץ להם איך לעשות את הדברים.
דוד רותם: הם רשאים- - -
זהבה גלאון: אדוני, אתה מנהל את הוועדה הזאת הרבה שנים, וכל פעם מבקשים ממך התייעצות.
זהבה גלאון: סיעתית.
זהבה גלאון: אני מבקשת לקבל את הזיכרון שלך- - -
דוד רותם: אני בדרך כלל נותן חמש דקות.
זהבה גלאון: ומה קרה עכשיו?
זהבה גלאון: הבאת אותנו מתל-אביב, ועכשיו אתה אומר: התייעצות סיעתית עד אחרי פסח?
זהבה גלאון: איפה נשמע כדבר הזה?
זהבה גלאון: אם אתה עשית את זה חמש דקות כל פעם, מה שאתה עושה עכשיו זה גובל באי-סדרים, הייתי אומרת.
זהבה גלאון: זה לא שיקול דעת.
זהבה גלאון: אם לאורך כל הדיונים שלך נתת חמש דקות, מה שאתה עושה עכשיו זה גובל בבעייתיות קשה מאוד, כדי שלא אהיה חריפה יותר.
זהבה גלאון: אתה הבאת אותנו.
זהבה גלאון: אתה עושה צחוק מחברי הכנסת.
דוד רותם: אני מתנצל שהבאתי אתכם.
זהבה גלאון: ההתנצלות שלך לא עוזרת לי עכשיו.
מיקי רוזנטל: הרי ברור לך שבסוף זה יעבור, ככה או ככה, וכל התרגילים המכוערים האלה לא יעזרו, וחבל שאתה סתם מבזה את הכנסת.
זהבה גלאון: אתה עושה צחוק מהתפקיד שלנו כחברי כנסת.
דוד רותם: אתם יכולים לעשות התייעצות סיעתית.
דוד רותם: אדחה את המשך הישיבה לאחרי פסח.
באסל גטאס: אפשר לפרוטוקול?
באסל גטאס: פעם היה נהוג בכנסת שתפקיד של יושב-ראש ועדת חוקה, חוק ומשפט, לסמל, ולכן בחרו בחברי כנסת שהם סמל של היושר האינטלקטואלי, של ההגינות, של ה-common sence, שכבר אמרת שאין לך.
באסל גטאס: לצערי הרב, אתה מוכיח שהכנסת יכולה גם לרדת לרמה הנמוכה ביותר שירדה אליה אי פעם.
זהבה גלאון: יכול להיות שאתה נגוע בעניינים זרים, כשאתה מבקש לדחות את זה?
דוד רותם: אני לא נוגע בשום עניינים זרים.
דוד רותם: יש פה בקשה.
דוד רותם: איזה עניינים זרים?
זהבה גלאון: בבקיאות שלך, בתשובה שלך לחבר הכנסת שטרן, שהחטיבה פועלת – יכול להיות שיש דברים שאתה ייצגת, אתה מייצג, אתה יודע, ולכן אתה מבקש עכשיו למנוע חשיפה?
דוד רותם: כן, אני בזמנו ייצגתי כנגד המועמדת שלכם, טליה ששון, אני ייצגתי גם את החטיבה להתיישבות.
זהבה גלאון: אז האם אדוני לא צריך לפסול את עצמו?
דוד רותם: לא, לא אפסול את עצמי.
אחמד טיבי: אני מבקש ממך, אדוני היושב-ראש, לאור הגילוי הזה, לפסול את עצמך ולבקש בשלב זה חוות דעת של היועץ המשפטי של הכנסת.
אחמד טיבי: אתה לא יכול לנהל את הדיון הספציפי הזה.
זהבה גלאון: אתה נגוע בעניינים זרים.
אחמד טיבי: חמור ביותר.
דוד רותם: אני אקבע ישיבה חדשה, ואני אודיע לכם.
משה גפני: הצעה לסדר.
משה גפני: למה אתה צועק עלי?
משה גפני: מה עשיתי לך רע?
דוד רותם: מספיק לבלבל את המוח.
אברהם מיכאלי: על החרדים הוא צועק.
אברהם מיכאלי: מאחרים הוא מבקש סליחה ומחילה.
אברהם מיכאלי: הוא התנצל בפתיחת ישיבה.
דוד רותם: אנחנו היום בישיבה של הצבעות בלבד, על הרביזיה של אתמול ועל הסתייגויות.
משה גפני: הצעה לסדר, אדוני היושב-ראש.
משה גפני: איים הרפורמי הזה שיושב שם, אני לא יודע את השם שלו, על חבר הכנסת זחאלקה, והיא שמעה את זה, שהוא אמר:
משה גפני: אם אתה מצביע נגדנו, אני הולך לפרסם כתבה בעיתונות הערבית שאתה הולך יחד עם הבית היהודי.
משה גפני: היא שמעה את הדבר הזה.
משה גפני: אני מבקש להוציא אותו.
משה גפני: זה דבר חמור.
דוד רותם: אני לא אוציא אף אחד.
משה גפני: תעשה מה שאתה רוצה.
משה גפני: אני רק אומר לך שזאת סחיטה באיומים.
משה גפני: זה דבר חמור מאין כמותו.
דוד רותם: בסדר, אז תגיש תלונה במשטרה.
דוד רותם: יש משטרה - - -
משה גפני: לא, אין משטרה.
משה גפני: יש יושב-ראש ועדה, וצריך להוציא אותו על דבר כזה.
דוד רותם: תגיש תלונה במשטרה.
משה גפני: אני לא רוצה להגיש שום תלונה.
דוד רותם: אני יודע שאתה לא רוצה.
משה גפני: הוא מאיים על חבר כנסת שאם הוא מצביע כמו שהוא חושב שצריך להצביע, הוא יכתוב עליו כתבה בעיתונות הערבית שהוא הולך עם הבית היהודי.
משה גפני: הוא, אגב, לא הולך עם הבית היהודי, הוא הולך אתנו.
משה גפני: אנחנו גם הולכים אתו.
דוד רותם: זה הרבה יותר גרוע - - -
רונן הופמן: למה רק בעיתונות הערבית?
משה גפני: איך הוא יכול להגיד דבר כזה פה?
משה גפני: מה זו החוצפה הזאת?
דוד רותם: זה הרבה יותר גרוע שהוא הולך אתכם.
משה גפני: אתה יודע מה, תעשה צחוק, אתה יכול לעשות צחוק מהכול.
משה גפני: אני חושב שזה דבר חמור, אני חושב שאם זה היה על משהו אחר - - -
דוד רותם: אז אתה חושב, בסדר גמור.
משה גפני: אני אגיש תלונה באמת.
משה גפני: איזה מין דבר זה?
משה גפני: מגיע לפה בן-אדם, אני לא יודע מי הזמין אותו בכלל.
אורית סטרוק: למה אתה לא יודע מי הזמין אותו?
אורית סטרוק: אלעזר שטרן הזמין אותו.
אברהם מיכאלי: הוא כל-כך פוחד מהם, שהוא בפתיחת ישיבה פתח - - - התנצלות, סליחה שאמרתי לכם משהו, פגעתי בכם.
אברהם מיכאלי: הוא נאלץ להתנצל בפניהם.
משה גפני: חוצפה שכזאת.
משה גפני: זה פשוט סחיטה באיומים.
משה גפני: האיש הזה מושחת, משקיע פה כסף על ימין ועל שמאל.
משה גפני: אני אעשה הכול על-מנת שהוא יגיש נגדי תלונה.
משה גפני: אולי ככה נגיע לאיזשהו מקום.
משה גפני: חצוף - - -
<קריאה: איזה אהבת ישראל - - -
משה גפני: אלעזר, מה אתה עושה ככה?
משה גפני: הוא אומר על זחאלקה, הוא אומר לו - - - כתבה בעיתונות בערבית - - -
שולי מועלם-רפאלי: למה אני משקרת, אלעזר?
שולי מועלם-רפאלי: למה אני משקרת?
שולי מועלם-רפאלי: זה לא היה?
שולי מועלם-רפאלי: - - - זה לא היה?
שולי מועלם-רפאלי: למה אלעזר אומר שאני משקרת?
אלעזר שטרן: לא דיברתי עליך.
<קריאה: חס וחלילה משקרת.
משה גפני: יפי נפש.
אורית סטרוק: אז מי משקרת?
אורית סטרוק: זה לא אני, זה שולי אמרה.
שולי מועלם-רפאלי: זה אני אמרתי את זה.
אלעזר שטרן: אבל לא דיברתי על זה בכלל, שולי.
דוד רותם: אלעזר, תודה רבה לך.
משה גפני: - - - מושחתים.
משה גפני: לא יודע למה אתה מתייחס לזה בשוויון נפש.
דוד רותם: עוד צעקה אחת שלך, ואני קורא אותך לסדר.
משה גפני: אני יודע, אתה תלך עם הרפורמים נגדי.
משה גפני: חוצפה.
אורית סטרוק: אני לא דיברתי בכלל.
שולי מועלם-רפאלי: היא לא דיברה.
<קריאה: הרב גפני, עוד מישהו יחשוב שאתה באמת מתרגז.
אורית סטרוק: אבל ישר, אני משקרת - - - אולי גם לי מגיעה התנצלות.
משה גפני: מושחת שמשקיע פה כסף.
משה גפני: אני לא יודע מה הם השקיעו בך.
משה גפני: אני לא יודע.
<קריאה: מי הוא המושחת?
משה גפני: מושחת, האיש הזה מושחת.
<קריאה: מי זה?
אלעזר שטרן: שתי דירות לילדים.
משה גפני: מושחת.
משה גפני: אנחנו עוד נברר כמה כסף הם השקיעו פה.
אלעזר שטרן: על פחות משתי דירות - - -
משה גפני: נברר כמה כסף הם השקיעו פה.
משה גפני: מושחתים.
דוד רותם: טוב, תברר.
<קריאה: - - - לקופת המדינה.
משה גפני: קופת המדינה – יושבים בארצות-הברית על סיר הבשר.
משה גפני: אף אחד מהם לא פה.
שולי מועלם-רפאלי: אלעזר שטרן אמר עליה שהיא משקרת.
דוד רותם: הוא לא אמר עליה.
שולי מועלם-רפאלי: בטח שכן.
שולי מועלם-רפאלי: כשאני טענתי שהוא אמר את זה עלי, הוא אמר שהוא לא אמר את זה עלי, אלא אמר את זה עליה.
אורית סטרוק: הוא אמר שאני משקרת בשעה שאני בכלל לא דיברתי על זה, ואני מבקשת שהוא יתנצל.
דוד רותם: טוב, רבותי, תודה רבה.
דוד רותם: אני עכשיו מתחיל - - -
משה גפני: אתה מוציא אותו?
דוד רותם: אני תיכף אוציא אותך.
אברהם מיכאלי: כי ממנו הוא פוחד וממך לא, אתה מבין?
אברהם מיכאלי: זה ההבדל.
אורית סטרוק: אלעזר, אתה חוזר בך?
אחמד טיבי: גפני, אני פה.
משה גפני: אה, הנה, יום שחור ליהדות.
אחמד טיבי: ליהדות, בדיוק.
אברהם מיכאלי: נכון, אתה צודק.
<קריאה: אבל זו לא יהדות.
דוד רותם: רבותי, אני מתחיל, קודם כל, עם הבקשה לרביזיה - - -
אורית סטרוק: סליחה, רק שנייה אחת.
אורית סטרוק: אלעזר, אתה לא חוזר בך?
אורית סטרוק: אלעזר שטרן, אלעזר שטרן, שאמרת שאני משקרת – אתה חוזר בך או לא חוזר בך?
אורית סטרוק: אתה חוזר בך או לא חוזר בך, שאמרת שאני משקרת?
אורית סטרוק: אין בעיה, בסדר.
רונן הופמן: היום הפיליבסטר מתחיל - - -
דוד רותם: רבותי, אתמול היתה בקשה לרביזיה על סעיף ההגדרות - - -
יריב לוין: סעיף ההגדרות אושר.
יריב לוין: עזוב את הרביזיה.
דוד רותם: לא, לא, יש לי רביזיה.
דוד רותם: קודם כל, אני מצביע על הרביזיה.
אורי מקלב: אבל סליחה, אתה יכול להסביר מה סדר הדיון?
דוד רותם: קודם כל, אני מצביע על הרביזיה ואחר כך על ההסתייגויות.
אורי מקלב: עם כל הכבוד לכם, שאתם מסתכלים בקואליציה - - - מה הצביעו, מה לא הצביעו, על מה יש רביזיה, אנחנו צריכים לדעת.
אורי מקלב: יש לנו - - -
דוד רותם: אתה ביקשת את הרביזיה.
אורי מקלב: בסדר, אבל צריך לדעת על איזה רביזיה - -
דוד רותם: על סעיף ההגדרות.
אורי מקלב: - - מה כן אישרת, מה לא אישרת, על איזה דברים אתה רוצה הסתייגות.
אורי מקלב: תסביר.
אורי מקלב: החברים צריכים לדעת על מה הם מצביעים.
אורי מקלב: אחר-כך יגידו לי שהם לא ידעו.
הלשכה המשפטית: חבר הכנסת מקלב, אני אסביר.
ג'מאל זחאלקה: אני מבקש זכות להגיד כמה מילים.
ג'מאל זחאלקה: מאז שאני בכנסת, משנת 2003, מעולם לא הצבעתי על חוקים של גיור שנוגעים ליהדות.
ג'מאל זחאלקה: אני חושב שצריך להפריד דת ממדינה.
ג'מאל זחאלקה: אני חושב שאנשי הדת, לא רק הממסד, טועים, כשהם מכפיפים את עצמם לממלכה.
ג'מאל זחאלקה: אבל זה עניין אחר.
ג'מאל זחאלקה: היום אני מצביע עם גפני מסיבה אחת ויחידה, שנעשתה עסקת חבילה שמריחה רע מאוד.
ג'מאל זחאלקה: מעובשת - -
משה גפני: "תרגיל מסריח", קוראים לזה.
ג'מאל זחאלקה: - - מסריחה - -
ג'מאל זחאלקה: - - שפוגעת בסדרי הדיון הדמוקרטיים, שפוגעת בזכויות של חברי הכנסת, שמשנה סדרי עולם מבחינת דיון פוליטי בכנסת.
ג'מאל זחאלקה: והחבילה הזאת – אנחנו הלכנו יחד בשבוע שעבר, כל האופוזיציה.
ג'מאל זחאלקה: יש חברי כנסת שתומכים בהעלאת אחוז החסימה, הם התנגדו בגלל העסקה.
ג'מאל זחאלקה: יש חברי כנסת שיש להם עמדה בעניין משאל עם, גם הם לא באו להצבעה בגלל שנעשתה עסקה, ואני ממשיך בקו הזה.
ג'מאל זחאלקה: אני מתנגד להבאת חוקים בצורה כזאת.
ג'מאל זחאלקה: החוק הזה הוא חלק מהעסקה הזאת, ולכן התנגדותי אינה נוגעת לחוק גופא, אלא לדיל.
ג'מאל זחאלקה: למותר לציין שאני בעד זכויות של רפורמים ושל קונסרבטיבים - - -
משה גפני: רק שלא יאיימו עליך.
יריב לוין: אני אתרגם את זחאלקה - - -
דוד רותם: לא, לא, אל תרגם אותו - - -
משה גפני: אל תתרגם אותו, תאמין לי, הוא יודע להגיד בדיוק.
משה גפני: ההוא, המושחת הזה, מאיים עליו.
רונן הופמן: גפני, זחאלקה רפורמי.
משה גפני: מושחת, מושחת.
דב ליפמן: עוד פעם, עוד פעם.
דוד רותם: אם תמשיך לצעוק – אני קורא לך לסדר פעם ראשונה.
משה גפני: לא, אני רק עזרתי לו.
דוד רותם: כשאתה מתחיל לעזור למישהו, הוא בצרה צרורה.
הלשכה המשפטית: אני אסביר על מה אנחנו מצביעים.
ג'מאל זחאלקה: אם אתם רוצים שאני - - - אני מוכן לדבר.
הלשכה המשפטית: יש בפני הוועדה עכשיו שני דברים: דבר אחד, אתמול היתה הצבעה אחת בוועדה לגבי סעיף ההגדרות, והוגשה על זה בקשת רביזיה, על אחת ההסתייגויות של חברת הכנסת סטרוק הוגשה בקשת רביזיה.
אחמד טיבי: זו אותה הצבעה שאמרתי שזה יום שחור ליהדות?
משה גפני: זה ההמשך.
אברהם מיכאלי: אבל אתה יכול להגיד את זה עוד פעם.
משה גפני: זה כבר יומיים שחורים ליהדות.
אחמד טיבי: אני רק שואל, אני רק שואל.
<דורית ואג: לא, הוא אמר את זה בוועדת הכנסת.
אורית סטרוק: "שחורים", באיזה מובן?
אורי מקלב: זה על אותו דבר.
אורי מקלב: בסופו של דבר, זה אותו דבר.
אורי מקלב: הדברים לא השתנו.
הלשכה המשפטית: נקבע אתמול דיון להצבעה ברביזיה הזאת, והיא נדחתה בהנחיית היושב-ראש.
הלשכה המשפטית: זה הדבר הראשון שאנחנו נצביע עליו היום.
אורי מקלב: סליחה, היתה הצבעה על הרביזיה, או לא?
הלשכה המשפטית: לא, לא היתה.
דוד רותם: לא, לא היתה.
אורי מקלב: היתה רביזיה על הצבעה אחת שהיתה בתוך הוועדה, על סעיף הגדרות.
הלשכה המשפטית: זה הדבר הראשון שנצביע עליו.
הלשכה המשפטית: ואחרי זה נעבור להצביע על ההסתייגויות בנוסח שמונח לפניכם.
הלשכה המשפטית: הן ממוספרות כדי להקל על ההצבעה.
אורי מקלב: ואחרי ההסתייגויות אנחנו הולכים להצביע גם על הנוסח של החוק?
אורי מקלב: רק שנייה, אני שואל.
דוד רותם: סליחה, אני לא עונה לך עכשיו.
דוד רותם: כשאני אגיע לזה, אתה תראה מה אני עושה.
אורי מקלב: אני מבקש להגיד משהו.
אורי מקלב: אני הגשתי את הרביזיה, אני יכול לנמק אותה.
דוד רותם: לא, אתה כבר נימקת את הרביזיה.
אברהם מיכאלי: לא, לא דיברנו, דודו.
אברהם מיכאלי: לא דיברנו על הרביזיה.
דוד רותם: דיברתם.
אורי מקלב: לא דיברנו.
אורי מקלב: אני יכול לדבר?
אורי מקלב: אתה יכול לתת לי לדבר על הרביזיה שתי דקות, לנמק אותה?
דוד רותם: לא, אתה דיברת אתמול על הרביזיה.
אורי מקלב: לא נימקתי אותה.
אורי מקלב: אני ביקשתי, אבל לא נימקתי אותה.
אורי מקלב: עכשיו אתה דן בזה, תן לי שתי דקות, לא יותר מזה, בעניין הזה.
אורי מקלב: בכל אופן, הדיון הרי לא נפתח עכשיו רק ברביזיה.
אורי מקלב: היה גם שיח לפני כן של חברי כנסת, ואני רוצה להגיד שאנחנו לא הולכים להצביע יחד עם הבית היהודי במקרה הזה, להוציא מלבם של צדוקים - - - יש לנו עמדה קבועה בחוק הזה, לא קשורה לבית היהודי.
אורי מקלב: בין כשהם הסכימו, בין כשהם לא הסכימו, אנחנו דבקים בעמדתנו.